સુરતના વેડ ડભોલી વિસ્તારમાં વડતાલ સંપ્રદાયના સ્વામિનારાયણ મંદિરના સાધુ સામે એક 20 વર્ષની યુવતીએ બળાત્કારની ફરિયાદ કતારગામ પોલીસમાં નોંધાવી હતી. પોલીસે મંગળવારે મોડી રાત્રે સાધુની ધરપકડ કરી હતી અને તેને બધુવારે સાંજે સ્મીમેર હોસ્પિટલમાં મેડિકલ ટેસ્ટ માટે મોકલી આપવામાં આવ્યો છે. બીજી તરફ પોલીસે સાધુના રૂમની તપાસ કરી તો કોન્ડોમ મળી આવ્યા હતા પણ તે સીલ પેક હતા.ગોદડી, ચટાઇ અને કોન્ડોમ પોલીસે જપ્ત કર્યા છે.યુવતીનો મેડિકલ ટેસ્ટ મંગળવારે રાત્રે જ સિવિલમાં કરી દેવામાં આવ્યો હતો.